
VISAGINO SAVIVALDYBĖS TARYBA

SPRENDIMAS
DĖL VISAGINO SAVIVALDYBĖS TARYBOS 2023 M. BALANDŽIO 14 D. SPRENDIMO NR. TS-96 ,,DĖL VISAGINO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO

2023 m. gruodžio __ d. Nr. TS- ___
Visaginas



Visagino savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 2 dalies 1 punktu, 16 straipsnio 1 dalimi, Lietuvos Respublikos vietos savivaldos įstatymo Nr. I-533 9, 12 ir 25 straipsnių pakeitimo įstatymu, nusprendžia:
1. Pakeisti Visagino savivaldybės tarybos veiklos reglamentą, patvirtintą Visagino savivaldybės tarybos 2023 m. balandžio 14 d. sprendimu Nr. TS-96 ,,Dėl Visagino savivaldybės tarybos veiklos reglamento patvirtinimo“(toliau – Reglamentas):
	1.1. Pakeisti Reglamento X skyriaus pavadinimą ir jį išdėstyti taip:
,,TARYBOS NARIO ATLYGINIMAS“.
	1.2. Pakeisti Reglamento 131 punktą ir jį išdėstyti taip:
[bookmark: _Hlk141367394]	,,131. Tarybos nariams už darbą atliekant Tarybos nario pareigas yra atlyginama (apmokama). Tarybos nariams nustatomas 20 procentų Savivaldybės mero darbo užmokesčio dydžio atlyginimas. Tarybos opozicijos lyderiui, Tarybos komitetų ir nuolatinių komisijų pirmininkams nustatomas 20 procentų didesnio dydžio Tarybos narių atlyginimas, o Tarybos komitetų ir nuolatinių komisijų pirmininkų pavaduotojams – 10 procentų didesnio dydžio Tarybos narių atlyginimas. Jeigu Tarybos narys vienu metu eina kelias pareigas, jam mokamas tas Tarybos nario atlyginimas, kurio nustatytas dydis yra didesnis.“
	1.3. Pakeisti Reglamento 132 punktą ir jį išdėstyti taip:
[bookmark: _Hlk141367517]	,,132. Tarybos narys turi teisę atsisakyti šio Reglamento 131 punkte nustatyto atlyginimo, pateikdamas merui  prašymą dėl  Tarybos nario pareigų atlikimo neatlygintinai (tai yra visuomeniniais pagrindais). Tarybos narys prašyme gali nurodyti laikotarpį, kuriuo dirbs neatlygintinai; nenurodžius laikotarpio, laikoma, kad Tarybos narys pareigas neatlygintinai atliks visą kadencijos laikotarpį. Prašymą pateikusiam Tarybos nariui atlyginimas neskaičiuojamas ir nemokamas, taip pat neskaičiuojami ir nemokami teisės aktų nustatyti privalomi mokėti mokesčiai, valstybinio socialinio draudimo ir privalomojo sveikatos draudimo įmokos. Tarybos narys gali pateikti prašymą dėl atlyginimo mokėjimo atnaujinimo. Tokiu atveju Tarybos nariui atlyginimas pradedamas skaičiuoti ir mokėti nuo prašyme nurodytos datos, bet ne anksčiau nei nuo prašymo pateikimo dienos.“
	1.4. Pakeisti Reglamento 133 punktą ir jį išdėstyti taip:
           ,,133. Kiekvienam Tarybos nariui į faktinį darbą įskaičiuojamas jo, kaip Tarybos nario, darbas:
133.1. Tarybos posėdžiuose;
[bookmark: _Hlk141367968]133.2. komitetų ir nuolatinių komisijų, kurių nariu yra paskirtas Tarybos sprendimu, posėdžiuose;
[bookmark: _Hlk141368181]133.3. kolegijos posėdžiuose.“
1.5. Papildyti Reglamentą 134 punktu:

[bookmark: _Hlk141368377],,134. Tarybos nario atlyginimas mažinamas proporcingai Tarybos nario praleistų to mėnesio Tarybos, komitetų, nuolatinių komisijų ir kolegijos, kurių narys Tarybos narys yra, posėdžių skaičiui. Tarybos nario atlyginimo mažinimas apskaičiuojamas Tarybos nariui priklausantį atlyginimą dalinant iš to mėnesio jam privalomų dalyvauti Tarybos, komitetų, nuolatinių komisijų ir kolegijos posėdžių skaičiaus ir dauginant iš praleistų posėdžių skaičiaus.“
1.6. Pakeisti Reglamento 135 punktą ir jį išdėstyti taip:
[bookmark: _Hlk141368520],,135. Atlyginimo mažinimo išimčių už nedalyvavimą posėdyje nenumatoma.“  
1.7. Pakeisti Reglamento 136 punktą ir jį išdėstyti taip:
[bookmark: _Hlk141368595]	,,136. Tarybos narys laikomas dalyvavusiu posėdyje, jei jo dalyvavimas truko daugiau kaip pusę viso posėdžio laiko. Tarybos nariui dalyvavus posėdyje mažiau kaip pusę posėdžio laiko arba nedalyvavus nei viename posėdyje, Tarybos nario atlyginimas nemokamas. Jeigu nešaukiamas Tarybos, komiteto, kolegijos, nuolatinės komisijos posėdis, Tarybos nariui mokamas visas jam priklausantis Tarybos nario atlyginimas.“
	1.8. Pakeisti Reglamento 137 punktą ir jį išdėstyti taip: 
[bookmark: _Hlk141368704]	,,137. Faktinė kiekvieno Tarybos nario darbo Tarybos, komiteto, nuolatinės komisijos, kolegijos posėdyje trukmė apskaičiuojama pagal posėdžio protokole fiksuotą posėdžio pradžią ir pabaigą, vadovaujantis šiomis nuostatomis:
[bookmark: _Hlk141368790]137.1. posėdžio pradžia ir pabaiga protokole fiksuojama pagal tą laiką, kuriuo posėdį pradėtu ir pabaigtu paskelbia posėdžio pirmininkas;
[bookmark: _Hlk141368839]137.2. Tarybos posėdžių sekretorius ir / ar kitas politinio asmeninio pasitikėjimo valstybės tarnautojas fiksuoja kiekvieno Tarybos nario posėdyje faktiškai praleistą laiką, įvertindamas Tarybos nario atėjimo į posėdį laiką ir išėjimo iš posėdžio laiką, tai fiksuodamas posėdžio protokole.“
	1.9. Pakeisti Reglamento 138 punktą ir jį išdėstyti taip:
[bookmark: _Hlk141369073]	,,138. Pasibaigus mėnesiui iki kito mėnesio 2 dienos Tarybos posėdžių sekretorius ir / ar kitas politinio asmeninio pasitikėjimo valstybės tarnautojas, savivaldybės administracijos darbuotojas parengia ir Visagino savivaldybės administracijos Apskaitos skyriui pateikia Tarybos narių lankomumo žiniaraštį, kuriame nurodoma ataskaitinį mėnesį vykusių Tarybos, komitetų, nuolatinių komisijų, kolegijos posėdžių data, pažymėta Tarybos narių (nurodant vardą ir pavardę), dalyvavusių ir nedalyvavusių posėdžiuose, informacija. Tarybos nariui priklausantis atlyginimas išmokamas iki kito mėnesio 15 dienos.“
	1.10. Pakeisti Reglamento 139 punktą ir jį išdėstyti taip:
[bookmark: _Hlk141369136],,139. Informacija apie Tarybos narių atlyginimus yra vieša ir skelbiama savivaldybės interneto svetainėje www.visaginas.lt.“
	1.11. Pripažinti netekusiais galios Reglamento 140–149 punktus.
	1.12. Pripažinti netekusiais galios Reglamento 2 ir 3 priedus.
	2. Nustatyti, kad šis sprendimas turi būti paskelbtas Teisės aktų registre ir savivaldybės interneto svetainėje. 

